ปตท.โชว์ถือเงินสดในมือ 4 แสนล้าน เล็งลงทุนปิโตรเลียมเพิ่ม ตอกย้ำธุรกิจปีหน้ายังแข็งแรง
นายวิรัตน์ เอื้อนฤมิต ประธานเจ้าหน้าที่ปฏิบัติการกลุ่มธุรกิจปิโตรเลียมขั้นต้นและก๊าซธรรมชาติ บริษัท ปตท.จำกัด (มหาชน) เปิดเผยว่า ขณะนี้กลุ่ม ปตท. มีสภาพคล่องทางการเงินสูงมาก โดยมีกระแสเงินสดในมือประมาณ 400,000 ล้านบาท ดังนั้น ปตท.จึงต้องวางแผนบริหารจัดการใช้เงินให้เกิดประโยชน์สูงสุด ซึ่งจะยังคงแผนการซื้อกิจการปิโตรเลียมในต่างประเทศเพิ่มขึ้นในปีหน้า รวมถึงการลงทุนธุรกิจปิโตรเลียมในระยะยาวซึ่งต้องวางแผนก่อนตัดสินใจลงทุนอย่างรอบคอบ,ขณะนี้กลุ่ม ปตท.ได้มอบให้บริษัท ปตท. สำรวจและผลิตปิโตรเลียม จำกัด (มหาชน) หรือ ปตท.สผ. ซึ่งเป็นบริษัทในเครือ ที่ถือว่ามีสถานะการเงินแข็งแกร่ง ปัจจุบันมีกระแสเงินสด 100,000 ล้านบาท เร่งพิจารณาการเข้าไปซื้อกิจการเพิ่มเติม ซึ่งกำลังอยู่ระหว่างเจรจากับผู้ผลิตหลายรายทั้งรายใหญ่ และรายเล็ก เน้นลงทุนแหล่งปิโตรเลียมในแถบเอเชียแปซิฟิกเป็นหลัก เพราะมีความคล่องตัวในการเข้าไปลงทุนมากกว่าแหล่งปิโตรเลียมที่อยู่ไกลๆ ,แม้ว่าแนวโน้มราคาน้ำมันดิบในตลาดโลกปลายปีนี้จะปรับตัวสูงขึ้นมาอยู่ที่ระดับ 50 เหรียญสหรัฐฯต่อบาร์เรล แต่คงไม่สูงขึ้นไปกว่านี้มากนัก เพราะมีแรงกดดันจากการฟื้นตัวของเศรษฐกิจโลกที่ยังไม่เต็มที่ หลังราคาน้ำมันดิบเริ่มมีเสถียรภาพมากขึ้น ซึ่ง ปตท.มองว่าราคาน้ำมันดิบในช่วงครึ่งแรกของปี 2560 จะทยอยปรับขึ้น จากการลดกำลังการผลิตขององค์การกลุ่มประเทศผู้ส่งน้ำมันออก (โอเปก) และนอกโอเปก.
นายวิรัตน์ เอื้อนฤมิต ประธานเจ้าหน้าที่ปฏิบัติการกลุ่มธุรกิจปิโตรเลียมขั้นต้นและก๊าซธรรมชาติ บริษัท ปตท.จำกัด (มหาชน) เปิดเผยว่า ขณะนี้กลุ่ม ปตท. มีสภาพคล่องทางการเงินสูงมาก โดยมีกระแสเงินสดในมือประมาณ 400,000 ล้านบาท
กลุ่ม ปตท.,ปตท. สำรวจและผลิตปิโตรเลียม,ปิโตรเลียม,ราคาน้ำมันดิบ,เศรษฐกิจโลก